《赋梅送黄庭方》
宋代·杨杰

子行何所赠，赠子一枝梅。长共雪霜约，故先桃李开。

清香隔年在，和气引春回。上国人相问，为言南岭来。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。